NaiveNeuron/SloPal huggingface dataset:
Číž, Miroslav, podpredseda NR SR (2014-12-03):
Dobre. Ďakujem pekne, pán minister. Kolegovia, budeme pokračovať v rozprave. Teraz vystúpi pani poslankyňa Vášáryová Magdaléna. Potom požiadala o slovo pani podpredsedníčka Jurinová v zmysle príslušného ustanovenia rokovacieho poriadku. Pani Vášáryová, máte slovo.
Sopko, Miroslav, poslanec NR SR (2018-12-04):
Ďakujem za reakcie. Ako keď som tak počúval kolegu Gröhlinga, som si tak predstavil jednu staršiu karikatúru Shootyho, možnože ju všetci poznáte – ako tak niekto kreslí na transparent: „Chceme to nejako inak.“ Ako je dosť podstatné to, aj to, čo si povedal, že zadefinovať si jasne, čo vlastne chceme zmeniť, a byť už konečne dôrazní v tom, keď si to zadefinujeme. To je to, čo vlastne mne najviac pri tomto chýba pri celej komunikácii ministerstva, a vlastne to vidíme aj v tomto rozpočte. Vybratím len konkrétnych niektorých tém, ktoré sa vedia dobre odprezentovať verejnosti, sa extra nikam veľmi neposunieme. A najhoršia vec, čo sa nám môže stať, že napriek tým peniazom, ktoré do toho dáme, sa po rokoch zistí, že sa vôbec nič nezmenilo. A ešte horšie, že verejnosť najmä nepresvedčíme v spolupráci s odborníkmi a všetkými ostatnými, že máme reálne nástroje a máme ľudí, ktorými môžeme to školstvo kamsi posunúť. Nemyslím si, že to zvyšovanie platov slúži k tomu, aby sa uspokojili tí učitelia, pretože v ich požiadavkách nebolo len zvyšovanie platov. Ja len pripomínam, že ak žiadali peniaze, tak žiadali peniaze aj na vybavenie škôl, pretože čo by to bolo za učiteľa, keby nemyslel aj na tú školu a na ten proces, keď častokrát s holými rukami na vlastnom alebo na úkor vlastného času doma vyrába učebné pomôcky. Takže moja výzva je, začnime byť konečne dôrazní.
Laurenčík, Milan, podpredseda NR SR (2021-02-26):
Ďalšiu faktickú poznámku má pani poslankyňa Ľubica Laššáková.
Ďuriš Nicholsonová, Lucia, podpredsedníčka NR SR (2016-10-12):
Pán poslanec Jurzyca, chcete reagovať na faktickú? Nie. Tak pre veľký úspech a pre poriadok ešte raz, pán minister, nebudete vystupovať? Nie. Pán spravodajca? Nie. Prerušujem, prerušujem diskusiu o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou č. 255, návrh na jeho pridelenie na prerokovanie výborom je v rozhodnutí pod č. 258. Poprosím pána ministra, aby predmetný návrh zákona uviedol. Nech sa páči.
Žiga, Peter, podpredseda NR SR (2024-06-27):
Ďakujem pekne. Je všeobecný súhlas? (Súhlasná reakcia pléna.) Ďakujem pekne. Nemáme viac procedurálnych návrhov, takže môžme pristúpiť k hlasovaniu ako o jednotlivých prerokovaných bodoch. Teraz pristúpime k hlasovaniu o návrhu uznesenia k Správe o výsledkoch kontrolnej činnosti Najvyššieho kontrolného úradu za rok 2023. Máme to uvedené ako tlač 212. Spravodajcom je člen výboru pre financie a rozpočet poslanec Zdenko Svoboda, ktorého prosím, aby hlasovanie uviedol. Nech sa páči, pán poslanec. (Hlasovanie o návrhu uznesenia k Správe o výsledkoch kontrolnej činnosti Najvyššieho kontrolného úradu Slovenskej republiky za rok 2023 , tlač 212.)
Bugár, Béla, podpredseda NR SR (2018-05-29):
Pani poslankyňa Gaborčáková.
Ďuriš Nicholsonová, Lucia, podpredsedníčka NR SR (2016-10-14):
Nech sa páči, pán poslanec Heger, môžte reagovať.
Šeliga, Juraj, podpredseda NR SR (2020-11-04):
Ďakujem pekne. Prezentujme sa, prosím, a hlasujme. (Hlasovanie.) Prítomných 111, za 111, proti nikto, zdržal sa nikto, hlasovali všetci prítomní. Konštatujem, že aj sme tento návrh schválili. Panie poslankyne a páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto vládne návrhy zákonov, sú to tlače 319 a 321, prerokovali dnes o 14.00 hod. Je všeobecný súhlas? (Súhlasná reakcia pléna.) Ďakujem pekne. Konštatujem, že sme určili termíny prerokovania týchto návrhov zákonov, zároveň po hlasovaní chcem požiadať predsedov príslušných výborov, aby si zvolali zasadnutia týchto výborov. Teraz pristúpime k hlasovaniu o bode 30 schváleného programu a to je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 125/1996 Z. z. o nemorálnosti a protiprávnosti komunistického systému (tlač 225). Dávam slovo pani poslankyni Remiášovej, ktorá je spoločná spravodajkyňa z výboru pre ľudské práva, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony , tlač 225.)
Mizík, Stanislav, poslanec NR SR (2016-09-07):
Ďakujem za slovo. Pani Žitňanská, mne sa zdá, že vytvárate podmienky na to, aby stále rástol práve cigánsky extrémizmus, to je extrémizmus menšiny voči väčšine. A tento extrémizmus je chránený vaším vládnym zlepencom. Vy nikdy nepochopíte ľudí na Gemeri, na Spiši a v iných lokalitách, kde žije táto menšina. Vy radšej prenasledujte vlastencov, ktorí chránia ľudí! Ďakujem. (Potlesk.)
Aštaryová, Zuzana, poslankyňa NR SR (2011-12-01):
Teraz budeme hlasovať o pozmeňujúcom návrhu, ktorý podal poslanec Martin Chren.
Danko, Andrej, podpredseda NR SR (2024-04-30):
Na vystúpenie pani poslankyne dve faktické, prvý poslanec Kalivoda.
Grendel, Gábor, podpredseda NR SR (2020-12-09):
Ďakujem, pán spravodajca. Vyhlasujem teda rozpravu za skončenú. Ešte, prosím, určite termín hlasovania.
Blanár, Juraj, podpredseda NR SR (2022-05-24):
Písomne prihlásení poslanci už vystúpili, takže dávam možnosť teraz prihlásiť sa ústne do rozpravy. Pán poslanec, pani poslankyňa Kozelová, pán predseda výboru Čekovský, pani poslankyňa Žitňanská, pán poslanec a predseda výboru Vetrák. Uzatváram možnosť prihlásiť sa do rozpravy. Pani poslankyňa Kozelová ako prvá. Udeľujem jej slovo a po nej sa pripraví pán predseda výboru Čekovský. Nech sa páči, pani poslankyňa.
Laurenčík, Milan, podpredseda NR SR (2022-02-11):
Na vaše vystúpenie evidujem tri faktické poznámky. Končím možnosť prihlásiť sa. Ako prvý pán poslanec Erik Tomáš, nech sa páči.
Hrnčiar, Andrej, podpredseda NR SR (2016-09-12):
Ďakujem. Otváram rozpravu. Písomne sa prihlásil pán poslanec Galek. O slovo požiadal aj pán spravodajca. Nech sa páči.
Žiga, Peter, podpredseda NR SR (2024-05-02):
Pani poslankyňa Števulová.
Nash, Natália, poslankyňa NR SR (2024-01-24):
Ďakujem pekne za slovo, pán predsedajúci. Ďakujem kolegovi Matovičovi za jeho príspevok aj to, že pomenoval tento návrh, túto novelu za generálnu amnestiu. Ja chcem len pripomenúť, že ako prvú túto novelu pomenovala ako amnestiu Európska prokuratúra, a to už vo svojom stanovisku z 18. decembra, citujem: „Podľa Európskej prokuratúry plánované kroky vlády Slovenskej republiky predstavujú faktickú amnestiu v značnom počte aktívnych vyšetrovaní podvodov poškodzujúcich finančné záujmy v Európskej únie na území Slovenska. V dôsledku toho by bola vážne ovplyvnená schopnosť Európskej prokuratúry efektívne vyšetrovať a stíhať trestné činy spadajúce do jej pôsobnosti a úroveň ochrany finančných záujmov Európskej únie v Slovenskej republike by sa prudko znížila.“ A ako druhá, túto novelu Trestného zákona ako amnestiu označila pani prezidentka vo svojom prejave 18. januára, ktorá ju nazvala generálnou amnestiou. Ak by tu predložené návrhy nadobudli účinnosť, či i len na jednu sekundu v dôsledku skrátenia premlčacích lehôt, navždy zanikne trestnosť tisícov už spáchaných majetkových a hospodárskych trestných činov. Zanikne aj zodpovednosť ich páchateľov, a to aj v prípade mimoriadne závažných trestných činov, ktorými boli spôsobené značné finančné škody. Podľa odhadov odborníkov fakticky pôjde o generálnu amnestiu týchto skutkov, kde sa poškodení už nikdy nedomôžu spravodlivosti. A ja sa teda tiež pýtam, komu prospeje táto amnestia, a myslím si, že sa to čoskoro dozvieme, a to síce keď vstúpi tento zákon do platnosti a zistíme, ktoré stíhania budú zastavené. Ďakujem ešte raz za váš príspevok. (Potlesk.)
Mihalik, Marcel, poslanec NR SR (2023-02-07):
Ďakujem. Budem krátky, aby som pánovi Saloňovi dal slovo, lebo určite viacej bude mať k téme. Po tom, čo tu bolo povedané a po dohode s predkladateľmi zákona, dávam návrh vrátiť návrh zákona navrhovateľovi na dopracovanie v zmysle § 73 ods. 3 písm. a) rokovacieho poriadku. Ako odôvodnenie – sú to prebiehajúce rokovania s gestorom zákona, tak ako to uvádzal navrhovateľ v rozprave. Ďakujem.
Figeľ, Ján, podpredseda NR SR (2013-09-18):
Ďakujem pekne aj za, samozrejme, tie reakcie, ale aj za možno iný už alebo rodiaci sa, alebo posúvajúci sa pohľad na nedávnu minulosť nás samých, Slovenska. Pretože je tu istý dôvod na nespokojnosť a na odmietanie toho, čo nie je v poriadku a nefunguje, ale určite nie je dôvod na antipolitiku alebo odmietanie parlamentu, parlamentarizmu, resp. je treba sa výrazne ohradiť voči polopravdám alebo nepravdám. A ja som rád, že aj v tejto debate, aj keď je taká skôr jednosmerná, je priestor na to, aby bolo na Slovensku vo verejnosti, v politike viac svetla, lebo to pomôže lepšie rozlišovať, rozlišovať nielen slová, ale hlavne, hlavne postoje, skutky, vernosť, vytrvalosť tým hodnotám alebo pravidlám, na ktorých záleží, či to súhlasíme hneď, alebo po diskusii, ale sú hodnoty, na ktorých naozaj, naozaj záleží. A to prináša potom nielen lepšie rozlišovanie, ale aj lepšie rozhodovanie a zodpovednosť. Priatelia, všetko ide cez ľudí. Bez ľudí to nič nedáva zmysel. Ale všetko pretrváva cez inštitúcie. A preto sú dôležité aj záležitosti, ako je parlament, politické strany, kluby, tak, aby sa dala vytvárať nielen stabilita. Dnes máme stabilnú vládu, ale aj stabilita a zodpovednosť. My sme predtým mali nestabilitu, a to bol výkričník a zostáva výkričníkom, ale stabilita a zodpovednosť je výsledkom ľudí a dôveryhodnosti ich inštitúcií. Ďakujem pekne.
Gibalová, Monika, poslankyňa NR SR (2013-09-18):
Ďakujem veľmi pekne. No, pán poslanec, dobre, že ste to spomenuli. Ja by som sa bola prihlásila aj do rozpravy. V podstate ja súhlasím s týmto návrhom, ja ho podporím, ja ho kvitujem. A tento návrh zákona, ktorý predkladá pani podpredsedníčka, je dôkazom toho, že keď sa chce, sa dá. A ja som naozaj v minulosti niekoľkokrát, nielen v minulom volebnom období, ale niekoľkokrát aj v tomto volebnom období predkladala návrh zákona, ktorý mal istým spôsobom obmedziť prácu dôchodcov v súbehu s dôchodkom a naopak. A ja takýto návrh budem predkladať aj na októbrovú schôdzu do Národnej rady Slovenskej republiky. Takže ja tu vidím pootvorené dvierka aj pre komunikáciu, aj u iných dôchodcov ako iba u notárov. Ďakujem pekne.
Grendel, Gábor, poslanec NR SR (2023-12-22):
Ďakujem za slovo, pán predseda. Pozorne som počúval pozmeňujúci návrh pána poslanca, keďže mám k dispozícii dve minúty, tak najprv odcitujem § 29 zákona o rokovacom poriadku. „Poslanec môže v rozprave podať k prerokúvanej veci pozmeňujúce alebo doplňujúce návrhy, ktoré musia byť vyhotovené písomne a odovzdané na zverejnenie na webovom sídle Národnej rady najneskôr bezprostredne pred ich prednesením v rozprave. Poslanec prednesie svoje pozmeňujúce alebo doplňujúce návrhy na záver svojho vystúpenia v rozprave, a to doslovným prečítaním pozmeňujúceho alebo doplňujúceho návrhu bez odôvodnenia. Začatie prednesu a skončenie prednesu písomne vyhotoveného pozmeňujúceho alebo doplňujúceho návrhu je poslanec povinný oznámiť predsedajúcemu, a to sa nestalo. Pán poslanec predniesol svoj pozmeňujúci návrh v rozpore so zákonom o rokovacom poriadku. Ak je spravodajca, mám za to, že by sa mal prihlásiť znova a predniesť svoj pozmeňujúci návrh v súlade so zákonom o rokovacom poriadku. (Potlesk.)
Pčolinský, Peter, podpredseda NR SR (2022-12-06):
Ďakujem. S ďalšou faktickou pán poslanec Nemec.
Pavelka, Radoslav, poslanec NR SR (2019-10-23):
Ďakujem pekne. Vážené kolegyne, kolegovia, pán predsedajúci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1720). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Za znenie, za znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní v gestorskom a do 32 dní prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Danko, Andrej, podpredseda NR SR (2023-11-23):
33. Poslanec Migaľ.
Laššáková, Jana, podpredsedníčka NR SR (2015-03-11):
Pána ministra už máme tu, takže môžeme začať v rokovaní. Pán minister, len vám chcem povedať, že rokovanie Národnej rady začína o 9.00 hodine a už je 9.13, takže poslanci tu čakali,. Nech sa páči, uveďte návrh vládneho zákona o vzdelávaní a o príprave a o zmene a doplnení niektorých zákonov.
Laurenčík, Milan, podpredseda NR SR (2021-06-30):
Pán poslanec Miroslav Suja s faktickou poznámkou, nech sa páči.
Laurenčík, Milan, podpredseda NR SR (2022-02-23):
Pán poslanec Dušan Jarjabek s faktickou poznámkou, nech sa páči.
Grendel, Gábor, podpredseda NR SR (2021-09-21):
Pán poslanec Fico.
Klus, Martin, podpredseda NR SR (2019-12-04):
Ďalší v rozprave vystúpi pán poslanec Baránik.
Blanár, Juraj, podpredseda NR SR (2021-09-22):
Posledný s fa... A, pardon, pán poslanec Urban bude reagovať na faktické poznámky. Nech sa páči.
M. Číž, podpredseda NR SR: (2007-07-03):
Vážené kolegyne, kolegovia, prerušujem rokovanie o tomto bode programu. Teraz mi dovoľte, aby som vás informoval o návrhu predsedu, ktorý chcem predložiť, teda resp. o stanovisku ako riadiaceho schôdze. Teraz urobíme prestávku na základe žiadosti spravodajcu, ale aj žiadostí niektorých poslancov klubov do 18.00 hodiny. Teda hlasovať budeme o 18.00 hodine. A dovoľte mi, aby som ešte oznámil, že predseda Národnej rady zvoláva na 17.30 hodinu poslanecké grémium. Dobre? Takže je prestávka. (Reakcia z pléna.) Prosím? (Odpovede z pléna.) Je to na základe žiadosti. Dobre. Takže, vážené kolegyne, kolegovia, vyhlasujem do 18.00 hodiny prestávku. (Prerušenie rokovania o 16.14 hodine.) (Pokračovanie rokovania o 18.00 hodine.)
B. Bugár, podpredseda NR SR: (2005-09-21):
Otváram všeobecnú rozpravu o tomto bode programu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode. Ďalším bodom je prvé čítanie o vládnom návrhu ústavného zákona o použití príjmov z predaja majetku štátu (tlač 1274). Nech sa páči, pán minister práce, sociálnych vecí a rodiny, môžete návrh zákona uviesť.
Pčolinský, Peter, poslanec NR SR (2019-09-19):
Ďakujem pekne za faktické. A posledná veta, pani ministerka, nechcem, aby to vyznelo ako klišé, ale skúste sa na ten návrh zákona pozrieť nie cez tabuľky, ale skúste sa na neho pozrieť srdcom.
Taraba, Tomáš, poslanec NR SR (2020-07-14):
Vážená koalícia, keď skrátené legislatívne konanie sa používa pre opatrenia COVID-19, tak je to pochopiteľné. Keď sa používa na zmeny v štátnom rozpočte, je to úplne pochopiteľné. Ale čoraz viac zákonov začína v skrátenom legislatívnom konaní, v podstate neviem, či boli zatiaľ dva zákony, ktoré tu išli štandardným procesom, preto normálne vzniká otázka, že či proste neupravíte za štandardný proces skrátené legislatívne konanie. Potom to treba úplne otvorene povedať. A nedávno sme tu mali dve správy, jedna bola pani Patakyovej, druhá bola pani Tomanovej. Pri tej správe pani Patakyovej sme počúvali, ako je neslušné, nevhodné, nemiestne, že Národná rada neprijala na vedomie alebo nevzala správu tejto pani, že to proste bola neúcta voči nej. Na druhý deň správa pani Patakyovej nebola taktiež prijatá; pani Tomanovej, a vtedy tí predstavitelia koalície, ktorí kritizovali, že pri pani Patakyovej sme správu nezobrali a pri pani Tomanovej rovnako nie, už boli ticho. Dnes je tu odvolanie pani Tomanovej, preto ja si myslím, že potom to otvorme, rozšírme to, ak niekomu nebola vyjadrená absolútne dôvera parlamentu, tak to bola rovnako pani Patakyová, a poďme sa potom baviť aj o jej odvolaní. Ďakujem.
Holý, Štefan, podpredseda vlády SR (2021-10-07):
Vážený pán presedajúci, vážené panie poslankyne, vážení páni poslanci, dovoľte mi na dnešnom rokovaní uviesť informáciu o vydaných aproximačných nariadeniach vlády Slovenskej republiky v I. polroku 2021 a o zámere prijímania aproximačných nariadení vlády Slovenskej republiky v II. polroku 2021. Informácia sa predkladá na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republike prijala a boli vydané celkovo tri aproximačné nariadenia vlády Slovenskej republiky, ktoré sú uvedené v prílohe č. 1 k prerokovanej informácii. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v druhom polroku 2021. Celkom ide o šesť aproximačných nariadení vlády Slovenskej republiky. Vzhľadom na legislatívnu aktivitu inštitúcií Európskej únie sa dá predpokladať, že bude nutné prijať aj ďalšie aproximačné nariadenia vlády Slovenskej republiky aj nad rámec tohto zámeru. Ďakujem za pozornosť a dovoľujem si vás požiadať o prerokovanie, aby ste vzali informáciu na vedomie.
Paška, Pavol, predseda NR SR (2012-12-13):
Pán poslanec, viete čo? Školstvo má kultivovať. Chcem vás veľmi pekne poprosiť všetkých, skúste používať normálne výrazy. Skúste obmedziť všetci v tejto debate svoju expresivitu na normálne argumenty, ktoré môžu byť aj emočné. Vy ste zašli aj s pánom Poliačikom a začínate používať neuveriteľný slovník, čo ma trápi len preto, že chcete hovoriť o kvalite vzdelávania. (Potlesk. Reakcie v pléne.) Zapnite pána poslanca Hraška, dajte mu dve minúty ešte.
Vašečka, Richard, poslanec NR SR (2020-04-20):
Ďakujem za slovo, pán predsedajúci. Vážené panie poslankyne, vážení páni poslanci, pán minister, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 61. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný vládny návrh zákona v druhom čítaní výbory prerokovali ihneď na 6. schôdzi Národnej rady Slovenskej republiky. Prosím, pán predsedajúci, otvorte všeobecnú rozpravu. Ďakujem.
P. Farkas, poslanec: (2005-12-13):
Tak teraz podľa reakcie pána kolegu budeme hlasovať o jeho treťom návrhu pod č. 2/3. Je uvedený na strane 8 tento návrh.
Laššáková, Jana, doterajšia podpredsedníčka NR SR (2016-03-23):
Pán poslanec Jozef Valocký.
Laššáková, Jana, podpredsedníčka NR SR (2013-06-27):
Ďalší, ďalšiu, v poradní piatu otázku položil pán poslanec Pavol Zajac podpredsedovi vlády a ministrovi vnútra Slovenskej republiky Robertovi Kaliňákovi a otázka znie: „Vážený pán minister, od nešťastia v Kurimanoch, pri ktorom zahynuli štyria ľudia, uplynulo už skoro 8 mesiacov. Doteraz nie sú známe výsledky vyšetrovania a ani znaleckého posudku, ktorý mal byť údajne už na jar. Pýtam sa, aký je súčasný stav vyšetrovania nešťastia v Kurimanoch a aké sú výsledky znaleckého posudku? Kedy bude ukončené vyšetrovanie a vznesené obvinenie.“ Pán minister, podpredseda vlády, prosím vás o odpoveď, ako aj o oznámenie ukončenia odpovede. Pán podpredseda vlády, nech sa páči.
Ďuriš Nicholsonová, Lucia, podpredsedníčka NR SR (2019-01-29):
S reakciou pani poslankyňa Remišová.
Laššáková, Jana, podpredsedníčka NR SR (2012-08-02):
Na vystúpenie pani poslankyne s faktickými poznámkami páni poslanci Kaník, Brocka, Přidal, Hraško, Mihál, Simon, Blaha, Matovič, Jurinová, Bagačka, Muránsky, Zajac. Končím možnosť prihlásiť sa s faktickými poznámkami. (Reakcia z pléna.) No. A pán poslanec Kvasnička. Končím možnosť prihlásiť sa s faktickými poznámkami. Nech sa páči, pán poslanec Kaník. Zapnite pána poslanca Kaníka.
Blanár, Juraj, podpredseda NR SR (2021-06-24):
Ďalší, pán poslanec Eduard Kočiš.
Susko, Boris, poslanec NR SR (2013-09-25):
Ďakujem pekne, pani predsedajúca. Pán poslanec, nemôžem s vami zásadne súhlasiť, pretože v zásade hovoríte, že tým, že poslanec bol zvolený voličmi, môže tu v sále robiť čokoľvek, plaziť sa, že vy ho budete pokojne prekračovať, ale nemôže hlasovať. Ale čo je potom podľa vás základným nástrojom výkonu poslaneckého mandátu? Nie je to práve hlasovanie? Ďakujem.
R. Madej, poslanec: (2004-12-10):
Čo sa týka ďalšieho pozmeňujúceho návrhu v časti C, takisto musím ako spravodajca upozorniť, že nakoľko boli schválené body 11 a 12 spoločnej správy, nemôžeme o nich hlasovať, ale predsa ako predkladateľ si dovolím trvať na tomto hlasovaní. Prosím, aby sa hlasovalo, že o pozmeňujúcich návrhoch týkajúcich sa rozvodov...
Bugár, Béla, podpredseda NR SR (2016-09-07):
Pán poslanec Droba.
Kresák, Peter, poslanec NR SR (2018-02-08):
Ďakujem pekne. Pán predsedajúci, dajte teraz, prosím, hlasovať o návrhu ako celku s odporúčaním gestorského výboru tento návrh schváliť.
Kuffa, Štefan, poslanec NR SR (2022-10-05):
Kolegyňa Cigániková, vám pristane tá dúhová vlajka. Vy ste to zábradlie, na ktorú budú chodiť vešať... (Prerušenie vystúpenia predsedajúcim.)
M. Hort, poslanec: (2002-06-27):
Národná rada Slovenskej republiky svojím uznesením č. 1830 z 19. decembra 2001 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe, na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Gestorský výbor nedostal do dňa 18. júna 2002 žiadne stanoviská poslancov Národnej rady Slovenskej republiky, ktorí nie sú členmi výborov, ktorým bol návrh zákona pridelený. Vládny návrh zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe odporúčali Národnej rade Slovenskej republiky schváliť s pozmeňujúcimi a doplňujúcimi návrhmi tieto výbory Národnej rady Slovenskej republiky: Ústavnoprávny výbor Národnej rady Slovenskej republiky svojím uznesením č. 1012 zo dňa 12. júna 2002 a Výbor Národnej rady Slovenskej republiky pre verejnú správu uznesením č. 476 zo dňa 18. júna 2002. Z uznesení výborov Národnej rady Slovenskej republiky, uvedených pod bodom III tejto spoločnej správy, vyplynuli dva pozmeňujúce a doplňujúce návrhy, ako ich máte v spoločnej správe. Prvý pozmeňujúci návrh sa týka legislatívnotechnickej úpravy a precizovania kontrolnej právomoci Úradu vlády a druhý predstavuje navrhovanú zmenu termínu účinnosti zákona, ktorá súvisí s legislatívnym procesom schválenia jeho návrhu a publikovania zákona v Zbierke zákonov Slovenskej republiky. O dvoch pozmeňujúcich a doplňujúcich návrhoch odporúčam hlasovať potom spoločne s návrhom gestorského výboru oba prijať. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe, vyjadrených v ich uzneseniach uvedených pod bodom III tejto správy, ako i v stanoviskách poslancov gestorského výboru vyjadrených v rozprave k tomuto návrhu zákona, v súlade s § 79 ods. 4 a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky vládny návrh zákona, ktorým sa mení a dopĺňa zákon Národnej rady Slovenskej republiky o kontrole v štátnej správe schváliť. Predmetná spoločná správa bola schválená uznesením Výboru Národnej rady Slovenskej republiky pre verejnú správu ako gestorského výboru č. 480 dňa 18. júna 2002. Pán podpredseda, môžete otvoriť rozpravu v druhom čítaní.
Bugár, Béla, podpredseda NR SR (2017-05-18):
Ďakujem. Pán poslanec? Nie. Takže poďme k tretej otázke, ktorú položil pán poslanec Goga: „Vážený pán predseda, určite ste so záujmom sledovali prezidentské voľby vo Francúzsku. Ako ich hodnotíte, aký vývoj predpokladáte po víťazstve nového prezidenta Francúzska v európskej politike?“ Nech sa páči.
Laššáková, Jana, podpredsedníčka NR SR (2013-02-05):
Pani poslankyňa Mezenská.
Mikuš, Jozef, poslanec NR SR (2015-02-13):
Ďakujem pekne. Vážený pán predseda, vážené kolegyne poslankyne, kolegovia poslanci, Výbor Národnej rady Slovenskej republiky pre hospodárske záležitosti ma svojím uznesením č. 393 určil za spravodajcu k návrhu poslancov Národnej rady Slovenskej republiky Ľudovíta Kaníka, Eugena Jurzycu a Pavla Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorú máme pod tlačou 1344. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Súčasne navrhujem za gestorský výbor Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predseda, prosím, otvorte rozpravu.
P. Paška, predseda NR SR: (2009-02-18):
Poprosím teraz pána poslanca Šaška, aby uvádzal hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839).
Hlina, Alojz, poslanec NR SR (2024-02-13):
Budem pokračovať. Tak vlastne, prísne vzaté, tak ústavnoprávny výbor sa tomu venoval o dve-tri minúty viac, jadrovej elektrárni, takže nakoniec môžme vyjadriť určitú spokojnosť. (Reakcia z pléna.) Aha.
Pellegrini, Peter, predseda NR SR (2024-02-08):
Prezentujme sa a hlasujme o námietke pána poslanca. (Hlasovanie.) Prítomných 135 poslancov, za 57, proti 78. Námietke sme nevyhoveli.
V. Veteška, podpredseda NR SR: (2004-03-11):
S. Husár, poslanec: Pán poslanec Tkáč ma inšpiroval k nasledovnej úvahe. Vážené kolegyne, kolegovia, tento skutok podľa popisu, tak ako ho máme v správe, sa mal stať v roku 1995. Dnes je rok 2004. Dívam sa, či dobre hovorím, ale žiaľ, rok na časomiere nie je, som však presvedčený, že sa naozaj nemýlim. Je rok 2004. Od roku 1998 je pri moci táto vládna garnitúra. Tie policajné štruktúry, ktoré sa do nás púšťali naplno od roku 1998. Teraz v tomto čase a priestore sa vyťahuje ďalšia, na pohľad podľa predlohy závažná kauza proti našim poslancom. Ja sa opýtam veľmi otvorene a zrozumiteľne, kde je tá zatuchnutá, špinavá špajza, kde je tá komora, v ktorej sú odložené všetky takéto kauzy a dokedy táto komora bude existovať! Považujete aj toto, vážené kolegyne a kolegovia, za súčasť novej politickej kultúry? Myslím si, že tento hnoj, zatuchnutý a zaplesnený v tejto komore, už treba definitívne vyhádzať a začať sa naozaj správať ako ľudia, ako ľudia zodpovední ešte aj za osudy iných ľudí. (Potlesk.)
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-17):
Ďakujem veľmi pekne. Pán predsedajúci a pán podpredseda, kolegyne, kolegovia, ďakujem pekne teda aj za trpezlivosť, že sme na mňa počkali, vážim si to, lebo v takomto čase to nie je úplná samozrejmosť, takže ďakujem pekne aj za podporu, verím, že teda bude mať tento návrh aj podporu, a prajem ešte pekný večer. Vďaka.
Lebocký, Tibor, poslanec NR SR (2013-03-26):
Kľudne to môžeme vyňať na jedno hlasovanie. Vyjmime to, aby bol pokoj. (Hlasy z pléna.)
Blanár, Juraj, podpredseda NR SR (2023-03-14):
Pán poslanec Vons s faktickou poznámkou.
Sulík, Richard, predseda NR SR (2010-10-21):
Ďakujem. Faktické poznámky nie sú žiadne. V rozprave vystúpi teraz pán poslanec Vážny.
Kollár, Boris, predseda NR SR (2022-06-15):
Ďakujem. Prosím, pre opravu. Pán poslanec Čekovský.
Pellegrini, Peter, predseda NR SR (2023-12-20):
Prezentujme sa a hlasujme o desiatom návrhu pána poslanca Matoviča. (Hlasovanie.) Prítomných 79, proti 79. Tento návrh sme neschválili.
Hort, Milan, podpredseda NR SR (2010-12-09):
Reagovať bude pán poslanec Blanár.
Vašečka, Richard, poslanec NR SR (2022-03-23):
Tým sme rozhodli o všetkých návrhoch, ktoré sú v spoločnej správe. Teraz pristúpime k podaným návrhom v rozprave. Pán poslanec Habánik v rozprave podal pozmeňujúce a doplňujúce návrhy v členení v deviatich bodoch. Požiadal o osobitné hlasovanie o návrhu pod bodom 8 svojho návrhu. Budeme teda teraz hlasovať o návrhoch pod bodmi 1 až 7 a 9 návrhu poslanca Habánika. Pán predsedajúci, prosím, dajte o týchto návrhoch hlasovať.
Blanár, Juraj, podpredseda NR SR (2023-05-03):
Štyri faktické poznámky na vaše vystúpenie, pani poslankyňa. Ako prvá vystúpi pani poslankyňa Jana Bittó Cigániková.
Kollár, Boris, predseda NR SR (2022-06-15):
Otváram rozpravu v rámci tretieho čítania . Hlási sa do rozpravy niekto z poslancov? Nie, ďakujem pekne. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o návrhu pána poslanca Jurzycu. (Hlasovanie.) Prítomných 143 poslancov, za 63, proti 14, 65 sa zdržalo hlasovania, 1 nehlasoval. Tento návrh nebol schválený. Nech sa páči.
Pellegrini, Peter, predseda NR SR (2015-09-30):
Prezentujme sa o tom, že Národná rada prerokuje tento návrh zákona v druhom čítaní. Nie je to ústavný zákon, samozrejme. (Hlasovanie.) Prítomných 136 poslancov, za hlasovalo 78, proti 5, zdržalo sa 52, nehlasoval 1. Sme v druhom čítaní.
Hrnčiar, Andrej, podpredseda NR SR (2018-09-17):
Otváram všeobecnú rozpravu. Nech sa páči, pán poslanec Dostál ako navrhovateľ.
Glváč, Martin, podpredseda NR SR (2016-04-28):
Ďakujem veľmi pekne. Na faktické poznámky bude reagovať pán poslanec Dostál.
V. Veteška, podpredseda NR SR: (2007-10-18):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Pelegrinimu.
Bugár, Béla, podpredseda NR SR (2010-12-09):
Pán poslanec Zelník.
Pellegrini, Peter, podpredseda NR SR (2020-09-02):
Ďakujem veľmi pekne. Otváram rozpravu k týmto obidvom bodom programu. Konštatujem, že som obdržal písomné prihlášky dvoch pánov poslancov, prvý je Martin Beluský a druhý je pán poslanec Peter Kmec. Ešte predtým ako títo dvaja vystúpia, o slovo požiadal pán spravodajca, ktorý teraz vystúpi v rozprave, predkladateľ, pardon. Nech sa páči.
Mikloško, Jozef, poslanec NR SR (2015-04-15):
Ďakujem veľmi pekne. (Ruch v sále.) Počúvajte, ten čas mi beží a nič sa tu nedeje. Ďakujem. Ja by som tak povedal, že vítam, že sa tu niečo robí, určite, aj keď konštatujem, že trocha neskoro a na veľký tlak zvonka. Lebo neplatia len tí, čo sú v reštrukturalizácii, ktorých je 500, ale mnohí neplatia, ktorí nie sú v reštrukturalizácii ani v konkurze a neplatia. Ja tu ako papagáj už hovorím rok, napr. firma OHL, o ktorej pred pár dňami hovoril pán Stromček v televízii, tá nie je v reštrukturalizácii a neplatí. Dostala svojho času 2,8 mil. euro a poslednému, ktorý urobil plynofikáciu Žilinskej univerzity, nevie zaplatiť tri roky 136-tisíc. Bude súd za chvíľu, 7. 5., na Saratovskej, pôjdem tam a pozriem sa na to. Problém je ten, že táto firma, hovoril som to aj ministrovi Lajčákovi opakovane, dostala novú verejnú zákazku od ministerstva zahraničia, buduje budovu pre naše predsedníctvo už dva roky, vlani dostala okolo 4 mil., tento rok má nazmluvnených 5,4 milióna. Dostane 5,4 mil. od ministerstva zahraničia na budovu, a pritom nevie zaplatiť 136-tisíc chudákovi firme Inštalatér z Liptovského Mikuláša. Toto je tiež lumpárna a to tiež trocha do tohto patrí, aj keď to s Váhostavom nesúvisí. Ďakujem.
K. Tóthová, poslankyňa: (2002-03-21):
Pán minister, zo zahraničných zdrojov, nie zo zlomyseľnosti opozície, sa dozvedáme, že na Slovensku rastie chudoba a tam, kde rastie chudoba, tam sa zvyšuje choroba, a preto treba aj väčšie výdavky na lieky. Keď ste nevedeli zabezpečiť dostatočné príjmy, aby si ľudia mohli zabezpečiť výživu, tak potom sa nečudujte, že potrebujú lieky. A predovšetkým potrebujú staršie ročníky, ktoré trpia finančnou slabotou a ja vám prečítam, čo dnes píše čitateľka Anna z Čadce: „To, že šetrenie na liekoch nie je len otázka racionálneho šetrenia financií poisťovní, to je jednoznačné. Podľa vyhlásení kruhov voličov z oblasti HZDS to môže byť aj zámer. Podľa nich totiž prevažne dôchodcovia potrebujú lieky a toto je jedna cesta, ako sa ich zbaviť ako voličov.“ Takže dovoľte mi povedať, že je to aj politická eutanázia zo strany tejto vlády. Nie je to môj názor, je to názor ľudí, ktorí aj publikujú. I. Presperín, podpredseda NR SR : Pán poslanec Drobný.
B. Bugár, podpredseda NR SR: (2004-03-10):
(Hlasovanie.) Prítomných 132 poslancov, za návrh 129, zdržali sa 2, nehlasoval 1. Konštatujem, že tieto body sme schválili. Nech sa páči. L. Polka, poslanec: Ďakujem pekne. Ďalej navrhujem v zmysle uznesenia gestorského výboru, aby sme hlasovali spoločne o bodoch 8, 18, 22 a 26 spoločnej správy s návrhom gestorského výboru neschváliť ich.
Ledecký, Vladimír, poslanec NR SR (2021-12-02):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
P. Paška, predseda NR SR: (2008-02-12):
Ako o prvom  budeme v prvom čítaní hlasovať o vládnom návrhu zákona o periodickej tlači a agentúrnom spravodajstve a o zmene a doplnení niektorých zákonov (tlačový zákon) . Poprosím pána poslanca Podmanického, aby uviedol hlasovanie v prvom čítaní. Je to tlač 526.
Farkašovský, Karol, poslanec NR SR (2018-06-14):
Vážený pán predsedajúci, v rozprave vystúpili štyria poslanci, pani Pfundtner, pani Kaščáková, pán Číž a ja, pričom boli podané dva pozmeňujúce návrhy. Pán predsedajúci, vzhľadom na to, že boli dnes boli podané pozmeňujúce návrhy, najskôr dajte hlasovať o skrátení lehoty podľa § 83 ods. 4 rokovacieho poriadku.
Pčolinský, Peter, podpredseda NR SR (2023-01-24):
Ďakujem. Uzatváram možnosť. S prvou faktickou poznámkou pán poslanec Faič.
Glváč, Martin, podpredseda NR SR (2019-02-08):
Konštatujem, že Národná rada v tajnom hlasovaní zvolila Ladislava Mikuša za člena Správnej rady Tlačovej agentúry Slovenskej republiky v oblasti informačných technológií na funkčné obdobie 5 rokov, ktoré začne plynúť od 27. februára 2019. A teraz poprosím povereného overovateľa o oznámenie výsledku tajného hlasovania o návrhu na voľbu člena Správnej rady Ústavu pamäti národa (tlač 1303).
Hrnčiar, Andrej, podpredseda NR SR (2019-02-07):
Máte záujem o doplňujúcu otázku, pani poslankyňa? Nech sa páči.
Hrnčiar, Andrej, podpredseda NR SR (2018-05-17):
Pán poslanec Matovič.
Bugár, Béla, podpredseda NR SR (2018-03-26):
Pán poslanec Klus, nech sa páči. (Reakcia z pléna.) Pán poslanec, hlavne že vy stále upozorňujete, že tu niekto hovorí. (Reakcia z pléna.) No, prepáčte, prepáčte, ale ste za mojím chrbtom a počujem, čo hovoríte. Nech sa páči, pán poslanec Klus, môžte reagovať. Dajte dve minúty pánovi poslancovi.
Laššáková, Jana, podpredsedníčka NR SR (2014-11-08):
Pán poslanec Blaha, nech sa páči.
Čekovský, Kristián, poslanec NR SR (2021-11-24):
Ďakujem pekne. Pán Jarjabek, ja si z vášho vystúpenia odnášam veľmi cenné poznatky, napríklad, napríklad ten poznatok, že roky existuje skupinka ľudí – podľa vás –, ktorá vyciciava rôzne fondy a peniaze a v minulosti sa nacicli aj na vášho ministra Maďariča. Neviem, teda že či ste to aj v minulosti spomínali v pléne, alebo teraz to spomínate prvýkrát, ale teda, patrilo sa teda ozvať možno aj vtedy. Zároveň, že vy tých ľudí poznáte, a to je tiež akože celkom zaujímavý moment, a teda to ma akože prekvapuje, že vy ste za tých snáď 100 rokov v politike, a teda, prepáčte, neútočím na váš vek, ale teda na ten politický, na to politické pôsobenie, vy ste s tým nič neurobili. Vy ste tu boli 10, 12 alebo koľko rokov – a absolútne nič. Vy ste vytvorili živnú pôdu, priestor pre naozaj ľudí, ktorí sa tu zrejme pohybujú, vy s nimi máte ešte priateľské vzťahy a možno nejakým pokútnym spôsobom mohli vyciciavať rôzne fondy a možno ešte stále vyciciavajú. A ja verím, že nám sa takéto niečo podarí preťať, a z toho, ja cítim, že z tohto môže byť veľká obava. K tomu zániku verejnoprávnosti a verejnoprávneho média, ja k tomu pôjdem kľudne aj do rozpravy, ale, ale to je také to vaše tradičné strašenie, že ak náhodou sa niekde v zákone mihne zmienka o RTVS, tak my ideme, tu ide hroziť zánik verejnoprávnosti. Ako? Že sa má navýšiť počet, množstvo vysielania, objem vysielania pre menšiny alebo hendikepovaných? Tie sumy, ktoré tu strieľate, ktoré vystrieľala aj Rada RTVS od brucha, podložte tie sumy. Odkiaľ majú tie sumy? Z toho, že majú vysielať pre národnostné menšiny, čo majú už dlhé roky, ale porušujú zákon, lebo, lebo nevysielajú? Pozrite sa spätne, ako ste vy ukrátili RTVS zrušením rôznych koncesií a manipuláciim s nimi... manipuláciami.
Szőllős, Ján, poslanec NR SR (2023-03-16):
Ďakujem za reakcie. Pán poslanec Schlosár, všetko, čo ste povedali, som uviedol vo svojom vystúpení a odôvodnil, prečo to tak nie je. Keď ste tu neboli, tak smola, môžem to zopakovať, ale v dvoch minútach to nestihnem. Proste je lepšie, sekty budú existovať, či je tu tento zákon, alebo nie. A toto s tým nemá nič spoločné, lebo sekty sa v princípe nechcú registrovať. Ďalej, pán poslanec Lukáč, práveže ten zákon, ako som povedal, z roku 2017 urobil tú dobrú bariéru práve proti tým recesistickým a takýmto rôznym pokusom tým limitom 50-tisíc. Ale zároveň tu nie je naplnené právo na kolektívne praktizovanie náboženskej slobody a toto je potrebné naplniť a uviesť do poriadku a je to vyvážené tým, že sú kvalitatívne kritériá, takže nemusí tu byť to nebezpečenstvo, ktoré spomínate. Pán poslanec Faič, o takej novele neviem, nečítal som ju, len viem, že tu pán poslanec Valášek mal nejakú novelu už o tomto, ak to je tá, tak o tej viem, ale o inej neviem. Ďakujem.
Jurinová, Erika, podpredsedníčka NR SR (2015-03-24):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem rozpravu za skončenú. Pán navrhovateľ? (Reakcia navrhovateľa.) Chce ešte v záverečnom slove niečo dovysvetliť.
Svrček, Miloš, poslanec NR SR (2023-05-18):
Ďakujem pekne za slovo. Pán poslanec, trošku ma irituje to, že stále tu kopeš do pána poslanca Krajniaka, že klamal, že nerozpráva pravdu, pritom ja si dobre pamätám, keď sme sedeli tu vzadu v miestnosti a boli tam sekční šéfovia aj zamestnanci ministerstva práce, bol tam tuším, ak sa dobre pamätám, aj pán kolega poslanec Kremský, kde sme riešili ešte zákon, ktorý predkladal on ako poslanec, a týkal sa dôchodkového systému. Čiže pamätám si, že si tam vtedy sedel, a riešila sa táto otázka, prečo... preto som teraz taký trošku prekvapený a zdvíham obočie, že stále rozprávaš, že klame, pretože tvrdil, že sa komunikovalo s tebou a že sa o týchto veciach aj rozprával ako minister s tebou. Čiže je to také trošku prekvapujúce pre mňa. Je vtipné aj to, že ráno, teda ešte v rámci písomnej rozpravy si hovoril, že tieto pozmeňováky boli pripravované na ministerstve práce, že ministerka je do toho – v úvodzovkách – komplotu zapojená a teraz v hodine otázok si zistil, že ministerka o tom nevie, čiže ráno si ju dourážal a teraz hovoríš úplne niečo iné. A čo sa týka toho pozmeňováku, ktorý si teraz predložil, tak to je ďalší dvojaký meter, že na jednej strane hovoríš, že ty s našimi si sa nevedel ozrejmiť alebo oboznámiť, s tými pozmeňovákmi, o ktorých som už aj dávnejšie aj verejne hovoril, že potrebujeme riešiť tie technické legislatívne veci, ako napríklad príslušníkov SIS-ky, NBÚ, Vojenského spravodajstva a ďalších bezpečnostných zložiek, pretože by došlo k zverejneniu utajovanej skutočnosti, čiže legislatívne to potrebujeme riešiť. A na druhej strane ty podáš svoj pozmeňujúci návrh, s ktorým ja ešte ani som nebol oboznámený, ani neviem, že si ho mal podať. Čiže to je ako taký dosť už okatý dvojaký meter. Asi všetko, ďakujem.
Paška, Pavol, predseda NR SR (2012-10-25):
Pán poslanec Matovič, reakcie.
Nachtmannová, Oľga, poslankyňa NR SR (2015-01-28):
Ďakujem za slovo. Pán podpredseda Číž, ani som netušila, ako mi pán Osuský teraz nahrá, lebo ja som chcela práve na tú otázku neoliberalizmu, ktorú ste spomenuli, nadviazať. Včera som si v pléne Rady Európy vypočula veľmi podnetné vystúpenie írskeho prezidenta Higginsa, ktorý presne o tomto rozprával. Rozprával presne o tom, kam sa dostala Európa, kam sa dostal celý svet, keď sa takýmto spôsobom pristupovalo k ekonomike. V pléne bolo množstvo otázok, bolo množstvo reakcií v duchu, že v posledných desaťročiach sa tak markantne roztvorili nožnice, bohatí viacej zbohatli, chudobní viac schudobneli. A skutočne ten problém hlavný bol pomenovaný, že sa podľahlo mamonu neoliberalizmu. Ale veď toto už dávno povedal aj Klaus Schwab, ja som to tu už viackrát spomínala. Veď on bol zakladateľom davovského fóra, je prezidentom davovského fóra, a on povedal, osobne to povedal, že sa v tomto hlboko mýlil. A podčiarknem, prezident Írska apeloval na to, že všetci vysokoškoláci by mali absolvovať nielen tú etiku, ako spomenul pán kolega, ale aj dejiny ekonómie, aby sme tu potom nemohli počúvať také nezmysly o Marxovi. Pretože povedzme si, ľahko môžeme niekoho, bez toho, aby sme poznali čokoľvek, čo ten človek urobil, tak ho môžeme zhodiť. To, že to niekto celé spotvoril v rámci dejín, to už je iná vec. Ale choďte do Londýna, choďte do Anglicka a zistite si v kníhkupectvách, ktorá kniha je najviac predávaná, respektíve patrí medzi najpredávanejšie knihy. A je to práve Marxov Kapitál.
Blanár, Juraj, podpredseda NR SR (2023-03-15):
Takže, vážené panie poslankyne, páni poslanci, tak ako bolo avizované, pán minister poverený za vedenie ministerstva životného prostredia Ján Budaj zaujal miesto pre navrhovateľa. Poprosím pána spravodajcu Vladimíra Zajačika, ktorý tu pred chvíľou bol, ale predpokladám, že je tu, výborne, lebo avizoval, že je pripravený, aby tiež zaujal svoje miesto. A do rozpravy je písomne prihlásená pani poslankyňa Anna Zemanová za klub SaS, ktorej by som rád odovzdal slovo, avšak nenachádza sa v rokovacej sále, ale nachádza sa, takže fajn, rovnako sledovala, že rokovanie pokračuje, takže udeľujem slovo pani poslankyni Anne Zemanovej ako poverenej za poslanecký klub SaS. Nech sa páči. Po jej vystúpení potom dám možnosť prihlásiť sa ústne do rozpravy. Máte slovo, pani Zemanová. (Pokračovanie rokovania o vládnom návrhu zákona o krajinnom plánovaní a o zmene a doplnení niektorých zákonov , tlač 1476.)
L. Žitňanská, poslankyňa: (2006-12-07):
Po druhé. Pokiaľ ide o požiadavky predsedu Najvyššieho súdu na financovanie asistentov, myslím si, že kategória asistentov je kategória, ktorú pozná zákon len pre Najvyšší súd, pretože práca Najvyššieho súdu je iného typu ako práca na okresných a krajských súdoch. A osobne sa spolieham na predsedu Najvyššieho súdu, že najlepšie vie, aký je stav jeho súdu a či potrebuje sudcov alebo asistentov. Ďakujem pekne.
Hrnčiar, Andrej, podpredseda NR SR (2019-09-13):
Pán poslanec Jarjabek.
Bugár, Béla, podpredseda NR SR (2019-09-13):
Pán poslanec Grendel.
Uhliarik, Ivan, minister zdravotníctva SR (2011-09-14):
Ak dovolíte, pár slov k reakcii, ktorá, alebo k reakciám, ktoré tu zazneli. Pán poslanec Raši iste vie, že práve 1. decembra 2009, ako tu spomínal aj pán poslanec Kaliňák, pardon Kalist, naozaj zabetónoval Kategorizačnú komisiu tak, že nikto iný okrem predsedu Kategorizačnej komisie a toho, kto umožnil predseda pozvať, nemohol na Kategorizačnú komisiu prísť. Ale nie o tom som chcel hovoriť. Nechcel som hovoriť o zákone o lieku, ktorý naozaj prinesie pre Slovensko lacnejšie lieky. Chcel som hovoriť o niektorých iných kauzách alebo metroch štvorcových, ktorý pán poslanec Raši ako teraz primátor a možno odborník na realitný trh dnes predstavil tejto poslaneckej snemovni. Škoda, že týmto odborníkom nebol, aj keď bol ministrom, pretože vám poviem pár faktov kauzy, ktorá umožnila spoločnosti Pozemky Kramáre získať veľmi lukratívne pozemky na Kramároch práve za ministrovania bývalého ministra. Dňa 10. októbra 2009 vznikla firma Pozemky Kramáre, s. r. o., o deväť dní neskôr bolo rozhodnutie o prebytočnosti majetku, o pozemkoch, ktoré sú na lukratívnom mieste na Kramároch. Meter štvorcový týchto pozemkov bol ohodnotený na 84 eur. Realitný trh vtedy, apelujem na pána poslanca ako znalca realitného trhu v Košiciach, sa pohyboval meter štvorcový od 470 do 590 eur, čiže viac ako šesťkrát, šesťnásobne. Kúpno-predajná zmluva znela na 5 721 000 eur, podľa trhovej ceny mohol štát za tieto pozemky získať až 39 mil. eur. Dovoľte mi ďalšie fakty. V pôvodnom návrhu spoločnosti Pozemky Kramáre a zámeru na stavbu bolo napísané, táto budova alebo tento pozemok sa bude využívať, citujem, „na poskytnutie služieb celomestského a prímestského významu zdravotníctva, sociálnej starostlivosti, vedy a výskumu, predovšetkým však zariadenie stavieb charakteru pre deti, mládež a dorast“. Dodatok, ktorý deň pred voľbami podpísal bývalý riaditeľ, 11. 6. 2010, a následne dva týždne po voľbách schválil pán minister Raši, vtedajší minister Raši a odsúhlasil, v tomto dodatku bolo napísané: „Ide o zmenu plánu stavby na administratívnu budovu s plochou 9 763 metrov.“ Páni poslanci, ja som z tohto zase hlboko urazený, z takéhoto postupu. Ďakujem pekne.